अमित शाह के दौरे के बीच घुसपैठ की कोशिश नाकाम, 10 दिन में 11 आतंकी मारे गए
Pakistani Terrorists Killed in Jammu and Kashmir's Kupwara. Follow Amit Shah Jammu Kashmir Visit Latest News Reports, Headlines and Updates On Dainik Bhaskar (दैनिक भास्कर)
जम्मू-कश्मीर के कुपवाड़ा में शुक्रवार सुबह आर्मी और पुलिस के जवानों ने चार आतंकियों को मार गिराया। वे पाकिस्तान से भारतीय सीमा में घुसपैठ करने की कोशिश कर रहे थे। सुरक्षाबलों ने माछिल सेक्टर के काला जंगल में सर्च ऑपरेशन के दौरान लाइन ऑफ कंट्रोल (LoC) के पास उन्हें ढेर कर दिया।
आतंकियों के पास से हथियार और गोला-बारूद बरामद किए गए हैं। उनकी पहचान की जा रही है। इससे पहले, 16 जून को कुपवाड़ा में ही 5 आतंकवादी मारे गए थे।
इसके अलावा, 13 जून को सुरक्षा बलों ने माछिल सेक्टर में 2 आतंकियों को मार गिराया था। इस तरह 10 दिनों में कुल 11 आतंकियों को ढेर किया गया है।
एक दिन के दौरे पर जम्मू पहुंचे हैं अमित शाह
इधर, केंद्रीय गृह मंत्री अमित शाह शुक्रवार को अपने दौरे पर जम्मू-कश्मीर पहुंचे। शाह सबसे पहले जम्मू में भाजपा ऑफिस पहुंचे। वहां उन्होंने भाजपा के विचारक और भारतीय जन संघ के संस्थापक श्यामा प्रसाद मुखर्जी की पुण्यतिथि पर उन्हें श्रद्धांजलि दी।
22 जून को बिजबहरा से पकड़े गए थे लश्कर के 2 आतंकी
22 जून को अनंतनाग पुलिस ने जम्मू-कश्मीर के बिजबहरा इलाके में लश्कर-ए-तैयबा (LeT) के दो आतंकियों को गिरफ्तार किया था। पुलिस ने इनके पास से 1 लाख रुपए, AK 47 की 12 राउंड गोलियां और एक ग्रेनेड भी बरामद किया था।
आतंकियों से जुड़ी ये खबरें भी पढ़ सकते हैं...
कुपवाड़ा में 5 विदेशी आतंकी मारे गए, सेना ने एनकाउंटर में मार गिराया
जम्मू-कश्मीर के कुपवाड़ा में सेना ने एनकाउंटर में 5 विदेशी आतंकियों को मार गिराया। जम्मू-कश्मीर के ADGP विजय कुमार ने बताया था कि आतंकियों की जानकारी मिली थी। सर्च ऑपरेशन चलाकर सभी को मार गिराया गया। कुपवाड़ा सेक्टर में इस साल घुसपैठ की यह पहली बड़ी कोशिश थी। पूरी खबर पढ़ें...
राजौरी में सेना और आतंकियों के बीच मुठभेड़, एक आतंकी मारा गया​
​​​​जम्मू-कश्मीर के राजौरी में सुरक्षाबलों और आतंकियों के बीच हुई मुठभेड़ में एक आतंकी मारा गया। डसाल इलाके में आतंकियों के छिपे होने की सूचना मिलने के बाद सुरक्षाबलों ने घेराबंदी कर तलाशी अभियान शुरू किया था। पूरी खबर पढ़ें...